สวัสดีค่ะ มาเมนส์ วันแรกวันที่20/11/22 และเริ่มมีเพศสัมพันธ์ครั้งแรก วันที่3/12/22โดยหลั่งนอกแต่เขาไม่ใส่ถุงยางค่ะ กินยาคุมฉุกเฉินไป1เม็ด หลังจากมีอะไรกัน4ชมค่ะ ( ยาคุมฉุกเฉินที่ได้มาเป็นแผงสองเม็ดไม่ทราบว่าต้องกินให้ครบสองเม็ดค่ะ เลยทานไปแค่เม็ดเดียว จะมีโอกาสท้องไหมคะ ) ยังสามารถที่จะทานยาคุมฉุกเฉินเม็ดที่2ได้อีกมั้ยคะ
สวัสดีค่ะ หากประจำเดือนมาวันที่ 20 พ.ย. แล้วได้มีเพศสัมพันธ์ในวันที่ 3 ธ.ค. ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ โดยหากใช้วิธีการหลั่งนอก ก็จะมีโอกาสตั้งครรภ์ได้ 4%-22% แต่หากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉิน จะช่วยป้องกันการตั้งครรภ์ได้ประมาณ 95%อย่างไรก็ตาม หากเป็นยาคุมชนิดที่มี 2 เม็ดใน 1 แผง ก็ต้องทานเม็ดที่ 2 หลังจากที่ทานเม็ดแรกไปแล้วภายในไม่เกิน 12 ชั่วโมงด้วย หากไม่ได้ทานไป ก็ถือว่ายาคุมฉุกเฉินจะไม่สามารถช่วยป้องกันการตั้งครรภ์ได้ค่ะ และหากผ่านมาเกิน 12 ชั่วโมงแล้ว การทานยาไป ก็จะไม่ได้ช่วยป้องกันได้แล้วค่ะดังนั้น หลังจากนี้ ก็ควรรอดูว่าประจำเดือนจะมาหรือไม่ หากไม่มา ก็ควรตรวจหาการตั้งครรภ์ดูด้วยค่ะ